**Referat bestyrelses- og formøde nr. 1, 2018 - 2019**

Onsdag den 4. april 2018 kl. 18.00 – 20.30

Hollænderhaven, Fuglebakken 3, 4760 Vordingborg

**Deltagere:**

Nicolaj Højholt (Muskelsvindfonden) DH-Næstved er indbudt til at deltage som gæst i Bestyrelses-/formødet

Birthe Hermansen, Jette Rosenberg, Niels Jørgen Abildgaard, Inge Vinter, Ib Petersen, Henrik Hjorth Madsen, Torben Heien Hansen, Ketty Bagger, Dorthe Nielsen, Winnie Lindner, Helene Hansen, Stella Steengaard

**Afbud:** Alf Hansen, Otto Jensen, Susanne Halquist, Reka Munksgaard, Lisbeth Palsgaard. Ikke afbud fra Jan Rasmussen og Jørgen Nexø Larsen.

**Dagsorden:**

**Præsentationsrunde**Inge Vinter (Hjerneskadeforeningen) er ny i bestyrelsen – Taxa Ib er mentor  
Nicolaj Nørholt (Muskelsvindfonden), DH- Næstved – er på besøg i bestyrelsen

**Referent:** Helene Hansen

1. **Forretningsorden for Bestyrelses- og formøder**

Jf. vedtægterne skal der på første møde efter årsmødet drøfte evt. ændringer til og godkende forretningsorden for Bestyrelses- og formøder.

Indstilles til godkendelse.

**/. Bilag**: Den gældende forretningsorden

**Beslutning:** Godkendt

1. **Næste møde i Handicaprådet 25. april** v/Winnie
2. **Opfølgning på Handicappolitisk handlingsplan 2016-2017**

Den handicappolitiske handlingsplan 2016-17 gennemgås som punkt på dagsorden på det kommende handicaprådsmøde - **nåede vi det vi ville?**

På området for børn og familie er nogle konkrete målbare mål og i den handicappolitiske plan står:

Nedbringelse af andelen af omgjorte afgørelser i Ankestyrelsen:

Med baggrund i Ankestyrelsens opgørelse over behandlede klager i 2014 vil Børne- og Familieområdet arbejde systematisk med at nedbringe antallet af omgjorte afgørelser. Målet er at nå landsgennemsnittet ved udgangen af 2017. Herunder er medtaget afgørelser, der er ændrede eller hjemviste til ny behandling.

Det drejer sig om:

* Merudgiftsydelse, § 41 - Vordingborg Kommunes andel er lavere end landsgennemsnittet.
* Tabt arbejdsfortjeneste, §§ 42 – 43 - Andelen nedbringes fra 37,5 til 28,5
* Personlig hjælp og ledsagelse, §§ 44 – 45 – Ankestyrelsen har ikke behandlet klager over Vordingborg Kommunes afgørelser om personlig hjælp og rådgiver
* Særlig støtte til børn og unge, § 52 – Andelen nedbringes fra 80 % til 28,3 %
* Egendriftsundersøgelser, § 65 – Vordingborg Kommunes andel er lavere end landsgennemsnittet
* Økonomisk hjælp, § 52a – Andelen nedbringes fra 67 % til 31,1 %
* Efterværn, § 76 – Andelen nedbringes fra 50 % til 31,8 %
* Diverse børn – Andelen nedbringes fra 50 % til 38,4

Målet er, at med udgangen af 2016 skal forskellen være nedbragt til det halve og at andelen hvor kommunens andel ligger på eller lavere end landsgennemsnittet ikke må stige. Ved udgangen af 2017 skal kommunens andel ligge på eller under landsgennemsnittet.

I forbindelse med, at Børne-, Unge- og Familieudvalget en gang årligt får en orientering om udviklingen i klagesager vil Handicaprådet få den samme orientering. Administrationens årlige orientering har ikke forholdt sig til de tal, som er sat som mål i den handicappolitiske handlingsplan. Ankestyrelsen må her i slutningen af 1. kvartal 2018 have tallene for afgørelser af klagesager i 2017 klar. Derfor må det ret præcist kunne afgøres om det lykkedes at nå de satte mål.

**Bilag/.** Den handicappolitiske handlingsplan 2016-2017

Drøftelse: Der blev drøftet et ønske om en ny fælles handicappolitisk handlingsplan.

**Beslutning:** Der skal sendes tanker og spørgsmål i forhold til den gamle handicappolitiske handlingsplan til Winnie senest den 25. april 2018

1. **Tema ”DH-Vordingborg - Sammen er vi stærke”**

Ved hvert møde behandler vi vores ”DH-Vordingborg - sammen er vi stærke” tiltag. Ud fra skiftende emner drøftes, hvordan vi sammen styrker samarbejdet internt i DH-afdelingen og udvikler DH-Vordingborg’s handicappolitiske profil.

I handleplanen 2018/2019 står bl.a.: "Udover samarbejdet med politikere og embedsmænd vil vi fortsat prioritere dialog med omverdenen med det mål at vinde gehør for og samarbejde om vore handicappolitiske mål. Det gælder civilsamfundet som helhed: borgere, virksomheder i bred forstand, privatdrevne institutioner, kulturliv, andre interesseorganisationer m.fl."

Aftenens tema er vores udadrettede kommunikation, som indstilles til drøftelse

**Bilag/.** Notat fra Stella

**Drøftelse:**

Hjemmesiden vores målgruppe: lokale handicaporganisationer

Vi har Fb-grupperne – her kan vi nå mennesker med interesse i gruppens handicap-emne. Nogle fb-grupper er åbne og andre er lukkede

Fb-side samlet for hele afdelingen er under opbygning

DH-centralt siger vi skal bruge Facebook

Vi har afholdt møder med politikere – valgmøder - cafémøder med udvalg, møder med bestemte politikere: Michael S og Mikael S omkring handicap op til valget, Jakob Reichel generelt om børne- og skoleområdet, Mette Gerdøe + embedsmænd (at lære af klagesager især på børneområdet)

Anders Fløjborg m.fl. embedsmænd (overgang ung til voksen), Anders er kontaktet vedr. UU-vejledere og sagsbehandling af unge med særlige behov i Job Centeret.

Vi har lavet læserbreve/debatindlæg serie – ifm. §17.4-udvalget

Vi deltager i forskellige grupper så som lokalråd, seniorråd, ungdomsråd og §17.4-udvalg.

Referater af årsmødet kan evt. sendes til de lokale aviser. Måske sende små beskeder til aviserne om aktiviteten i afdelingen. Drøftelse af hvilke medier der bruges i bestyrelsen. Det er vigtigt at møde op til forskellige arrangementer eks. kommunalbestyrelsesmøder, receptioner (det personlige møde) mv.

**Beslutning:** Facebook grupperne skal være åbne og DH-Vordingborgs formand skal være med-administrator i fb-grupperne.

1. **Folkemødet Møn 2018 – planlægning**

På Årsmødet fik vi tilkendegivelse af at DH-Vordingborg deltager i FMM18 - 24. og 25. aug. 2018. Det kunne være fantastisk og glædeligt om vi kunne følge op på succesen fra 2017. Ikke mindst fordi holdningspåvirkningen - især af de unge folkemødedeltagere - til mennesker med handicap er vigtig for fremtiden og vores og vore grundorganisationers handicappolitiske arbejde.  Vi skal have organiseret deltagelsen i FMM18. Se bilag.

**Bilag/.** Notat Helene/Stella vedr. planlægning

**Drøftelse:** Skal vi aflyse scenen blandede bolcher om lørdagen?

**Beslutning:**

**-** Børn/Unge netværket står for fredagen samt klargøring af teltet

- Winnie vil gerne tage sig af økonomien samt leje af telt, bord, stole mv.

- Voksen/Ældre-netværket byder gerne ind som tovholdere for lørdagen. Der skal ikke være aktivitet på scenen på blandede bolcher.

- Alle melder ind til tovholderne, hvornår eller med hvad de gerne vil bidrage jf. bilaget.

Høreforeningen, Hjerneskadeforeningen, UlykkesPatientforeningen og Polioforeningen for har eget telt, så de byder naturligt ikke ind i DH-teltet.

1. **Nyt fra netværkene**

Tovholderen for hvert netværk lægger op til debat om aktuelle udfordringer og opgaver indenfor netværkets område.

* **Tilgængelighedsnetværket** v/ Anders   
  Der er søgt i tilgængelighedspuljen til et gelænder ved gl. Kvickly i Vordingborg  
  Tilgængelighedsnetværket skal have en ny organisering, der findes en dato for møde. (Senere aftalt 23. maj 2018 kl. 20.45 – efter kommende bestyrelses- og formøde.)

Der var ubrugte midler på næsten 1 million, der var kun overført 200.000 kr. Efter lidt benarbejde er der nu en lille million igen til projekter.

* **Voksen/Ældre Netværket** v/ Jette og Winnie   
  Der er set på netværkets kommissorium som opdateres af netværket

Netværket har drøftet, hvordan områderne i netværket skal fordeles mellem tovholderne samt hvilke områder, der skal prioriteres.

* **Sundhedsnetværket** v/ Niels Jørgen   
  Der er opdateret af netværkets kommissorium med følgende punkter:

-gratis kørsel til nødvendig lægeordineret træning – herunder vederlagsfri fysioterapi - bør indføres

-Kommunen skal i samarbejde med sygehusene i glidende overgang ved udskrivelse overtage genoptræning

-Kommunen skal ved udskrivelse efter sygehusindlæggelse efter operation og medicinske sygdomme få ”Tage-imod besøg ” til at fungere

-stigningen i genindlæggelse til 15 procent indenfor 30 dage skal nedsættes til under 5 procent

Kommentarer til Handicappolitisk Handlingsplan 2016-17: der er ikke afholdt dialogmøder som der står i handlingsplanen.

Der er lavet to nye kvalitetsstandarder indenfor ”Tag imod besøg”. Kommunen mener at det går rigtig godt specielt indenfor nedbringelse af antallet af genindlæggelser. Styrelsen for Patientsikkerhed har dog nogle markant andre tal. Dette vil der arbejdes med i netværket.

Der er skrevet et brev med bemærkninger til den nye konstitueringsaftale til de 2 udvalgsformænd som har kvitteret for det og vil sætte det på dagsorden.

* **Børn/unge-netværket** v/ Helene Netværkets kommissorium er opdateret med følgende punkter:

-At der i kommunale afgørelser lægges vægt på den gode afgørelse, allerede ved første afgørelse

-Informere forældre om retssikkerhed, herunder klagemuligheder

-Holde møder med embedsværk og politikere

-Påvirke holdning til børn med handicap, så lige muligheder sikres – fx skrive læserbreve og skabe dialog med det omkringliggende samfund.

-Netværket sørger for information via eks. Facebook

Kommentarer til Handicappolitisk Handlingsplan 2016-17 – Ankestyrelsens tal + overgang ung til voksen: Det ser bekymrende ud, netværket har fundet tal for børneområdet.  
Kend din ret – om specialundervisning afholdes den19. april 2018 i Kulturarkaden.  
Netværket deltager i §17.4-udvalget, sidste workshop om inklusion i folkeskolen. Da vi har lavet en læserbrevsserie vil dette måske komme med i Nyt fra DH  
Netværket har møde med Mette Gerdøe om klagesager den 9. april 2018.  
Til information har Anders Fløjborg fået nyt job på Bornholm, ligeledes har Anni Røn også fået nyt job

1. **Gensidig orientering**Vi er inviterede til en inspirationsdag i DH-centralt omkring DUOS.

Torben har nogle bemærkninger vedr. DUOS, da DH-Centralt dermed blåstempler et firma. Torben har eget kendskab til DUOS, hvilket ikke har været godt på rigtig mange punkter. Der er af bestyrelsesmedlemmet ytret kritik af at der blåstemples et sådant firma.

DH fastholder deres arrangement, men har udtalt at de er glade for at have fået tilsendt viden om erfaringerne fra DUOS fra Vordingborg.   
Der afholdes samarbejdsmøde – fælles FU den 10. april 2018 i Hollænderhaven (samarbejde DH-afdelingerne i Storstrøm Nord)  
Vi har søgt og fået bevilliget et kursus – ”En forening i bevægelse - strategi og foreningsudvikling i praksis” Det afholdes lørdag 22. sept. kl. 10-16 i Frivilligcenter Næstved

1. **Godkendelse af referat fra mødet**

Referatet godkendt